Love Yourself: Tear
„Love Yourself 轉 'Tear“ (stilizuotai – LOVE YOURSELF 轉 'Tear) – trečiasis korėjietiškas studijinis bei šeštasis studijinis Pietų Korėjos vaikinų grupės BTS albumas. Albumas išleistas 2018 m. gegužės 18 d. įrašų kompanijos „Big Hit Entertainment“. Esama keturių skirtingų albumo įpakavimo versijų, kurių kiekvieną sudaro vienuolika takelių, tarp kurių pagrindinis albumo singlas „Fake Love“. Albume nagrinėjamos temos, susijusios su išsiskyrimo sukeliamu skausmu bei išgyvenimais. 2018 m. gegužės 27 d. albumas debiutavo pirmoje JAV Billboard 200 albumų sąrašo vietoje, pardavus 135 000 kopijų, ir tapo to meto geriausiai parduodamu BTS albumu Vakaruose, pirmuoju korėjietišku albumu, pasiekusiu pirmąją vietą JAV albumų sąraše, bei aukščiausią vietą JAV užėmusiu Azijos atlikėjo albumu.